Jerzy Skolimowski vuonna 2010.
**Jerzy Skolimowski** [jɛʐɨ skɔliˈmɔfskʲi] (s. 5. toukokuuta 1938 Łódź, Puola) on puolalainen elokuvaohjaaja, näytelmäkirjailija, käsikirjoittaja ja näyttelijä.

Skolimowskin isä kuului toisen maailmansodan aikana Puolan vastarintaliikkeeseen ja joutui natsien teloittamaksi. Hänen äitinsä piilotteli juutalaisperhettä. Sota leimasi Skolimowskin lapsuutta voimakkaasti.

Skolimowski on valmistunut Varsovan yliopistosta 1959, ja sen jälkeen hän on käynyt Łódźin elokuva-akatemian, josta hän valmistui ohjaajaksi 1964.

Läpimurtona elokuva-alalle toimivat Skolimowskin mukanaolo Roman Polanskin elokuvan *Veitsi vedessä* ja Andrzej Wajdan elokuvan *Yön leikit* (1960) käsikirjoitustiimissä. Hän ohjasi Puolassa aluksi kolme elokuvaa, joissa jokaisessa sivulliseksi jäävä hahmo etsii itseään: *Irrallinen* (1964), *Walkower* (1965) ja *Muuri* (1966). Godard-tyylisen elokuvan *Lähtö* (1967) hän ohjasi belgialaisella rahoituksella ja elokuvan *Kädet ylös* (1967) taas Puolassa. Se kiellettiin rienaavana, ja Skolimowski päätti muuttaa pysyvästi ulkomaille.

Töiden saanti lännessä oli aluksi vaikeata, mutta sitten Skolimowski sai ohjattavakseen brittituotannon *Hyväilysi kosketus* (1970), josta tuli hänen kansainvälinen läpimurtonsa. Sen jälkeen tehty, Vladimir Nabokovin tarinaan perustuva *Kuningas, rouva, sotamies* (1971) epäonnistui kaupallisesti, ja seuraavan tilaisuutensa hän sai vasta vuosikymmenen lopussa elokuvalla *Huuto* (1978), surrealistisella tarinalla miehestä joka kykenee tappamaan huutamalla. Skolimowskin 1980-luvun elokuvista *Kuutamokeikka* kuvaa Britanniaan laittomasti saapuvaa puolalaista rakennustyömiesporukkaa. *The New York Timesin* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuoden 1984 *Menestys on paras kosto* on omakohtainen tarina Lontoossa asuvasta puolalaisohjaajasta ja tämän kapinoivasta teinipojasta. Siegfried Lenzin tarinaan perustuva, Yhdysvalloissa tuotettu *Majakkalaiva* (1985) sai parhaan elokuvan palkinnon Venetsian elokuvajuhlilla, mutta sitä levitettiin heikosti.

Skolimowski asui pitkään Los Angelesissa Yhdysvalloissa ja harrasti maalausta. 2000-vuosikymmenellä hän palasi kotimaahansa Puolaan. Vuonna 2016 hän sai elämäntyöpalkinnon Venetsian elokuvajuhlilla.

Skolimowski on ollut naimisissa puolalaisen näyttelijän Elżbieta Czyzewskan kanssa.

Tuotantoa ohjaajana
-------------------

* *Irrallinen* (1964)
* *Muuri* (1966)
* *Kädet ylös* (1967)
* *Lähtö* (1967)
* *Hyväilysi kosketus* (1970)
* *Kuningas, rouva, sotamies* (1971)
* *Jerzy Skolimowskin Huuto* (1978)
* *Kuutamokeikka* (1982)
* *Menestys on paras kosto* (1984)
* *Majakkalaiva* (1985)
* *Kuin keväinen tulva* (1989)
* *Avain moneen oveen* (1992)

Lähteet
-------

1. ↑  Jerzy Skolimowski, Allmovie. Viitattu 31.5.2015.
2. ↑  Pendergast, Tom & Pendergast, Sara (toim.): *International Dictionary of Films and Filmmakers, Vol. 2: Directors, 4th edition*, s. 929. St. James Press, 2000. Teoksen verkkoversio (pdf) (viitattu 30.5.2015). [vanhentunut linkki]
3. 1 2  Fränti, Mikael: Jerzy Skolimowski, epämiellyttävä puolalainen.  *Helsingin Sanomat*, 18.10.1990, s. D19.
4. ↑  The Best 1,000 Movies Ever Made, *The New York Times*. Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004. Viitattu 31.7.2017 (Internet Archive).
5. ↑  Wise, Damon: Venice: Director Jerzy Skolimowski Accepts Lifetime Achievement Award, Reflects on Career *Variety*.  31.8.2016. Viitattu 30.11.2017.

Aiheesta muualla
----------------

* Jerzy Skolimowski Elonetissä.
* Jerzy Skolimowski Internet Movie Databasessa. (englanniksi)
* Hannu Björkbacka: Skolimowskin Deep End Blu-ray/dvd DVD-Opas 12.11.2011[vanhentunut linkki]

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Jerzy Skolimowski